stanford-oval/wikipedia huggingface dataset:
Kriketti
Peli > Varusteet ja vaatetus

Krikettivaatetus on kehittynyt miesten muodin virtausten mukana. 1700-luvun alussa kriketinpelaajat käyttivät kolmikulmaisia päähineitä, polvihousuja, silkkisiä sukkia ja solkikenkiä. Asusteet olivat nykyaikaista värikkäämpiä, ja vasta 1800-luvun lopulla vakiintui käyttöön nykyaikana kriketissä käytettävä asukokonaisuus, johon kuuluu valkoiset housut ja paita sekä V-kaula-aukkoinen neulepusero. Aikojen saatossa lukuisat erilaiset päähinet ovat olleet muodissa aina silintereistä olkihattuihin. Värillinen lippalakki tuli käyttöön 1880-luvulla, samaten muotiin tulivat valkoiset nahkakengät, mistä lähtien kriketinpelaajat ovat käyttäneet valkoisia kenkiä. Vasta 1900-luvulla kriketissä on yhden päivän mittaisissa otteluissa ruvettu käyttämään värikkäämpää vaatetusta.
Syöttöjen kovenemisen myötä kriketinpelaajat ottivat käyttöön suojaavia varusteita. Lyöjällä on käytössään vaaleat säärisuojat, vatsasuoja sekä sormia suojaavat käsineet. Lyöjä voi myös käyttää muita suojia, mm. kypärää. Hilavahti käyttää myös säärisuojia ja suojakäsineitä, kun muut ulkopelaajat ovat paljain käsin.
Säännöt

Yksi joukkueen pelaajista toimii kapteenina. Ottelua tuomitsee kaksi tuomaria, toinen sijoittuu syöttäjän hilan taakse, toinen noin 15 metriä lyöjästä. Ottelussa joukkueen tavoitteena on tehdä enemmän juoksuja kuin vastustajajoukkue. Ottelun alussa heitetään kolikkoa, ja kolikonheiton voittava kapteeni valitsee aloittaako ulko- vai sisävuorossa. Sisävuorossa olevan joukkueen kaksi lyöjää ovat yhtä aikaa kentällä ja pyrkivät tekemään mahdollisimman monta juoksua.
Sisävuoro (innings) voi päättyä kolmella tavalla:
kun 10 lyöjää on poltettu (dismissal);
kun sisävuorossa olevan joukkueen kapteeni ennen tätä päättää lopettaa vuoron (katsoo että joukkueella on riittävästi juoksuja, ja haluaa varmistaa ottelun loppumisen aikarajan kuluessa – kesken jäänyt ottelu tuomittaisiin tasan);
yhden vuoroparin ottelussa, kun syöttövuorojen (over) enimmäismäärä tulee täyteen.
Ottelun voittaja ratkaistaan tehtyjen juoksujen perusteella kun ennalta päätetty määrä vuoropareja on pelattu. Test-ottelut kestävät viisi päivää (30 pelituntia), muut korkean tason (first-class) ottelut kolmesta neljään päivään, muut ottelut yhden päivän.
Ulkovuorossa oleva joukkue sijoittuu kentälle omille paikoilleen. Yksi ulkovuorossa oleva pelaaja on syöttäjä (bowler), yksi on hilavahti (wicketkeeper), loput yhdeksän pelaajaa ottaa kentältä paikkansa kapteenin tai syöttäjän ohjeiden mukaan. Ensimmäinen lyöjä puolustaa hilaa lyömällä syötettyä palloa. Hänen parinsa on syöttäjän puoleisen hilan pääsä.
Säännöt > Juoksut

Lyöjän ensisijaisena tavoitteena on estää syöttäjää osumasta pallolla hilaan. Kun palloon tulee hyvä osuma, on mahdollista tehdä juoksuja (run) ennen kuin ulkopelaaja saa pallon kiinni ja heitettyä sillä hilan rikki (pudotettua vähintään toisen poikittaispalikoista). Lyöjän ei ole pakko juosta, vaikka hän osuisi palloon. Mikäli lyöjä saa hyvän osuman ja päättää juosta, tapahtuu se siten että hän ja keskialueen toisessa päässä oleva lyöjä juoksevat vastakkaisille hiloille. Juoksu syntyy, kun kumpikin koskettaa mailallaan kentän pintaa vastakkaisen puolen rajan takana (popping crease). Juoksuja voi tehdä niin monta putkeen kuin on aikaa. Mikäli juoksuja tehdään pariton määrä, lyöjien paikka ja tämän myötä lyöjä vaihtuu, kun taas parillisen määrän tapauksessa jäävät lyöjät alkuperäisiin päihinsä ja sama lyöjä jatkaa. Jos pallo menee lyönnistä rajojen ulkopuolelle osuttuaan sitä ennen kenttään joukkueelle merkitään neljä juoksua. Vastaavasti suoraan ilmassa kentän ulkopuolelle menneestä lyönnistä saa kuusi juoksua. Mikäli jompikumpi lyöjä ei ole juostessaan ehtinyt "pesään" ennen kuin hila hajoaa heitetystä pallosta, tai jos palloa kädessään pitävä syöttäjä tai hilavahti sen hajottaa, syntyy palo.
Ainoastaan lyönnistä tulleet juoksut lasketaan lyöjän tilastoihin, mutta joukkue voi saada juoksuja myös muista syistä:
jos syöttö menee ohi hilasta, eikä lyöjä kosketa palloa mailallaan, mutta lyöjät ehtivät silti juoksemaan (byes)
samoin kuin ensimmäisessä kohdassa, mutta pallo koskettaa lyöjää muualle kuin mailaan (leg byes)
kun pallo syötetään lyöjän ulottumattomiin (wides)
syöttö on sääntöjen vastainen (no balls)
Säännöt > Syöttösarja

Syöttäjä syöttää kerrallaan kuuden syötön sarjan, jota kutsutaan nimellä over. Siihen ei lasketa vääriä syöttöjä (wides ja no balls). Kuuden syötön jälkeen lyöjät pysyvät entisillä paikoillaan, mutta uusi syöttäjä aloittaa oman kuuden syötön sarjansa vastakkaisen hilan luota. Yhden päivän otteluissa yhden syöttäjän overien määrä on rajattu kymmeneen.
Säännöt > Palo

Kriketissä on kymmenen erilaista tapaa, jolla lyöjä voi palaa (dismissal), eli hänet tuomitaan ulos (out). Seuraavassa tavat lueteltuna yleisimmästä harvinaisimpaan:
Jos ulkopelaaja saa lyönnistä kopin suoraan ilmasta
Jos syöttäjä saa hajotettua hilan syötöllään
Jos lyöjä estää pallon osumisen hilaan muulla ruumiinosalla kuin kädellään hilojen välisellä linjalla ilman että pallo on ensiksi osunut mailaan tai käteen ennen kuin pallo on koskettanut tai olisi voinut koskettaa kenttää hilojen välisellä linjalla tai sen ulkopuolella, jos pallo olisi voinut osua hilaan (lbw, leg before wicket). Lisäksi lyöjä voidaan samalla perusteella tuomita ulos, jos hän muuten estää pallon kulun hilan ulkopuolella yrittämättä osua siihen mailallaan.
Jos ulkokentällä olevat pelaajat hajottavat hilan pallolla lyöjän ollessa pois pesästään (run out). Mikäli lyöjät juostessaan ovat menneet toistensa ohi, tuomitaan palaneeksi lyöjä, joka on juoksemassa ko. hilalle. Jos ovat vasta toisiaan kohti juoksemassa, palaa lähempänä hajotettua hilaa ollut.
Jos lyöjä on poissa pesästään ja palloa kädessään pitävä hilavahti hajottaa hilan. (stumped)
Jos lyöjä hajottaa hilan mailallaan tai millä tahansa ruumiinsa osalla lyödessään tai juostessaan. (hit wicket)
Jos lyöjä tahallaan koskettaa palloa kädellään, jolla hän ei pitele mailaa.
Jos lyöjä lyö palloa, jota hän on jo lyönyt tai joka on jo pysähtynyt kosketuksesta mihin tahansa kohtaan hänen ruumistaan.
Jos lyöjä tahallisesti estää vastustajajoukkueen toimintaa (myös puheella)
Lyöntivuoroon tuleva lyöjä palaa, jos hän tahallisesti viivyttelee yli kaksi minuuttia saapuakseen lyömään.
Palamisen syystä riippumatta lyöjä ei pala, jos vastapuoli ei sitä tuomarilta vaadi ja vasta tämän seurauksena tuomari niin tuomitse. Tilanteessa, jossa lyöjä sääntöjen mukaan palaisi, täytyy ulkovuorossa olevan joukkueen siis erikseen tuomarille huomauttaa asiasta kysymällä "How's that?" (lausutaan howzat, [haʊzat]). Pelaaja voi myös oma-aloitteisesti myöntää palaneensa.
Taktiikka ja tekniikka

Yleisesti katsottuna syöttäjän ensisijaisena tehtävänä on lyöjän polttaminen ja toissijaisesti estää juoksujen tekeminen. Näiden seikkojen painopiste kuitenkin vaihtelee hieman pelimuodon mukaan. Lyöjän tehtävä on suojella hilaa ja tehdä juoksuja. Muiden ulkopelaajien tehtävänä on niin ikään ensijaisesti polttaa juoksija ja toissijaisesti estää juoksujen syntyminen.
Taktiikka ja tekniikka > Ulkopelaajat

Ulkopelaajien sijoittuminen kentälle on eräs keskeisimpiä asioita kriketin taktiikassa. Tästä päättää joukkueen kapteeni, ja siihen vaikuttavat monet asiat kuten syöttäjän syöttötekniikka, lyöjä, kentän kunto, ottelun tilanne ja ennalta määritelty taktiikka. Joukkueen 11 pelaajasta yksi on syöttäjä ja yksi hilavahti, muut ulkopelaajat kapteeni voi ryhmittää mielensä mukaan kentälle ja vaihtaa ryhmitystä koska tahansa. Kriketissä lyönti voi lähteä mihin suuntaan tahansa, joten mahdollisuuksia on lukuisia. 
Taktisesti kenttä on jaettu lyöjän ympärille sektoreihin (leg) hänen lyöntiasentonsa (rintamasuunta) ja kätisyytensä mukaisesti. Kuitenkin yhden päivän kriketissä on tiettyjä rajoituksia ulkopelaajien sijoittumiselle.
Hyvältä ulkopelaajalta vaadittavia ominaisuuksia ovat juoksunopeus, reaktionopeus ja heiton nopeus ja tarkkuus. Tärkeää on myös osata ennakoida lyönnin lähtösuunta ja lyönnin lentorata.
Taktiikka ja tekniikka > Ulkopelaajat > Syöttö

Syöttäjä syöttää (bowl) pallon vaakatasossa. Syötön voi tehdä vasemmalla tai oikealla kädellä, mutta käden asennon täytyy pysyä samana, joten lähes poikkeuksetta syöttö tehdään käsi suorana yläkautta. Syöttäjä voi ottaa vauhtia syöttöönsä mista suunnasta tahansa syöttörajan takaa. Tavallisesti pallo syötetään pompun kautta, mutta se ei kuitenkaan ole sääntöjen mukaan välttämätöntä. Pyrkimyksenä on että pallo pomppaisi juuri lyöjän etupuolella, mutta asiaan vaikuttavat paljon lyöjän sijoittuminen ja taito sekä kentän kunto. Syötössä keskeistä on myös syötön suunta. Taitava syöttäjä saa sormillaan palloon kierrettä, minkä tarkoituksena on vaikeuttaa lyöntiä, koska pallo pomppaa kentän pinnasta arvaamattomaan suuntaan tai vaikeassa kulmassa. Sisäkierteisessä syötössä pallo kiertää lyöjää kohti ja ulkokierteisessä hänestä poispäin. Taitava syöttäjä voi saada palloin pomppaamaan eri suuntaan kuin lyöjä aavistaa. Tarpeeksi kovaan (135 km/h) syöttöön saa kierteen ilman sormia, mikä tekee lyömisestä vaikeampaa, koska suuntaa ei pysty syöttäjän liikkeistä tai otteesta pallosta aavistamaan.
Taktiikka ja tekniikka > Ulkopelaajat > Hilavahti

Syöttäjän ohella hilavahti (wicketkeeper) on tärkeässä osassa ulkovuorossa. Hän on sijoittuneena lyöjän hilan taakse. Hilavahti keskittyy jokaiseen syöttöön ja on valmiina pysäyttämään ohi tulevat pallot, vastaanottaa pallon kiinni saaneiden ulkopelaajien heitot ja hajottaa hilan mahdollisimman nopeasti jos lyöjä on päättänyt tehdä juoksuja.
Taktiikka ja tekniikka > Lyönti

Lyöjä voi lyödä sekä oikea- että vasenkätisesti. Hyvässä lyönnissä maila osuu palloon kohtisuoraan (maila pystyssä), hiljaisemmissa syötöissä voi myös lyödä maila vaakatasossa.
Kriketti Suomessa

Suomessa kriketti on marginaalilaji. Vuonna 2021 Suomessa oli noin tuhat seuratason krikettiharrastajaa ja Suomessa krikettiä pelataan SM-sarjassa.
Aiheesta muualla

Wikimedia Commonsissa on kuvia tai muita tiedostoja aiheesta .
International Cricket Council (ICC)
Suomen Krikettiliitto
FCA teams (Arkistoitu – Internet Archive). Suomalaisten krikettiyhdistysten luettelo
Donald Bradman pelaamassa 1900-luvun alkupuoliskolla.
The Ashes -ottelu vuodelta 1933. Kuvassa näkyy Englannin bodyline-syöttötaktiikka, jossa ulkopelaajat ovat kerääntyneet valmiiksi ottamaan pallon kiinni.
Krikettikenttä
Hila
Keskialue (pitch)
Krikettimailoja eri aikakausilta.
Krikettipallo
Ulkopelaajien sijoittuminen kentälle ja paikkojen nimitykset englannin kielellä.
Piirroskuvasarja pallon syöttämisestä
Unelmiesi tyttö

| Unelmiesi tyttö> La niña de tus ojos |
| --- | --- |

Ohjaaja:  Fernando Trueba
Käsikirjoittaja:   Rafael Azcona  David Trueba  Fernando Trueba (ei mainittu) 
Tarina:   Manuel Ángel Egea  Carlos López 
Tuottaja:   Eduardo Campoy  Andrés Vicente Gómez  Cristina Huete 
Säveltäjä:  Antoine Duhamel
Kuvaaja:  Javier Aguirresarobe
Leikkaaja:  Carmen Frías
Tuotantosuunnittelija:  Gerardo Vera
Pukusuunnittelija:  Sonia Grande Lala Huete
Pääosat:   Penélope Cruz  Antonio Resines  Neus Asensi  Jesús Bonilla  Loles León  Jorge Sanz  Rosa María Sardá  Santiago Segura 
Valmistustiedot
Valmistusmaa:  Espanja
Tuotantoyhtiö:   Lolafilms  Fernando Trueba Producciones Cinematográficas  Creativos Asociados de Radio y Televisión 
Ensi-ilta:   1998-11-1313. marraskuuta 1998 (Espanja)  1999-11-55. marraskuuta 1999 (Suomi)  
Kesto:  121 minuuttia
Alkuperäiskieli:  espanja, saksa, venäjä
Seuraaja:  La reina de España
Aiheesta muualla
IMDb 
Elonet
AllMovie
Infobox OKNimi-testi OK: 
Unelmiesi tyttö (esp. La niña de tus ojos) on vuonna 1998 ensi-iltansa saanut Fernando Trueban ohjaama espanjalainen draamakomediaelokuva, jonka pääosissa ovat Penélope Cruz ja Antonio Resines. Sivurooleissa ovat muun muassa Neus Asensi, Jesús Bonilla, Loles León, Jorge Sanz, Rosa María Sardá ja Santiago Segura. Elokuvan käsikirjoittivat Rafael Azcona ja David Trueba sekä tuottivat Eduardo Campoy, Andrés Vicente Gómez ja Cristina Huete.
Unelmiesi tyttö kertoo fiktiivisestä Macarena Granada -nimisestä espanjalaisnäyttelijästä, johon Joseph Goebbels rakastuu intohimoisesti. Elokuva perustuu legendaan, jossa Adolf Hitler olisi rakastunut argentiinalaiseen elokuvanäyttelijä Imperio Argentinaan 1930-luvun lopun natsi-Saksassa. Unelmiesi tyttö oli Espanjassa suuri arvostelu- ja yleisömenestys ja voitti yhteensä seitsemän Goya-palkintoa kahdeksastatoista ehdokkuudestaan.
Juoni

Unelmiesi tyttö sijoittuu vuoteen 1938 ja kertoo espanjalaisesta elokuvaryhmästä, joka lähtee keskeltä Espanjan sisällissotaa Francisco Francon hallinnon lähettämänä Berliiniin, Adolf Hitlerin natsi-Saksaan, kuvaamaan UFA:n studioille fasististen hallitusten yhteistuotantoelokuvaa, Unelmiesi tyttö -nimistä elokuvamusikaalia. Kurinalaiset saksalaiset hämmentyvät latinalaisen elämäniloisen temperamentin takia ja erityisesti lumoava elokuvan tähtinäyttelijä Macarena Granada (Penélope Cruz) hallitsee ilmapiiriä. Pian natsi-Saksan kansanvalistus- ja propagandaministeri Joseph Goebbels (Johannes Silberschneider) rakastuu intohimoisesti Macarenaan ja tekee itsestään narrin vain päästäkseen olemaan hänen kanssaan. Natsit tuovat elokuvaan avustajiksi keskitysleirivankeja, joista yhteen Macarena ihastuu.
Tuotanto

Unelmiesi tyttö -elokuvan kuvaukset alkoivat 11. toukokuuta 1998 ja päättyivät 19. heinäkuuta 1998. Elokuva kuvattiin Prahassa, Tšekissä 4,2 miljoonan euron budjetilla, ja sen tuotantoyhtiöinä olivat Lolafilms, Fernando Trueba Producciones Cinematográficas ja Creativos Asociados de Radio y Televisión.
Julkaisu ja vastaanotto

Unelmiesi tyttö sai ensi-iltansa Espanjassa 13. marraskuuta 1998 ja oli Lolafilms Distribuciónin teatterilevittämä. Elokuva tuotti Espanjassa avausviikonloppunaan 875 951 euron lipputulot ja koko teatterikierroksensa aikana 9 474 031 euron lipputulot. Unelmiesi tyttö sai teatteriensi-iltansa Suomessa 5. marraskuuta 1999 ja oli Finnkinon levittämä. Elokuva oli Suomessa 168. katsotuin elokuva 741 hengen katsojamäärällään vuonna 1999. Vuoden 1999 aikana elokuva esitettiin myös arvostetuilla Berliinin ja Toronton elokuvajuhlilla.
Unelmiesi tyttö sai vuonna 2016 jatko-osan, Fernando Trueban ohjaaman La reina de Españan, jossa Penélope Cruz, Antonio Resines, Neus Asensi, Loles León, Jorge Sanz, Rosa María Sardá ja Santiago Segura uusivat roolinsa. Jatko-osa sijoittuu vuoden 1956 Madridiin eli 18 vuoden päähän Unelmiesi tyttö -elokuvan tapahtumista.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas / ehdokkaat | Palkinnot ja ehdokkuudet> Tulos |
| --- | --- | --- | --- |
| Goya-palkinto | Paras elokuva | Eduardo Campoy Andrés Vicente Gómez Cristina Huete Lolafilms Fernando Trueba Producciones Cinematográficas Creativos Asociados de Radio y Televisión | Voitto |
| Goya-palkinto | Paras naispääosa | Penélope Cruz | Voitto |
| Goya-palkinto | Paras uusi miesnäyttelijä | Miroslav Táborský | Voitto |
| Goya-palkinto | Paras puvustus | Lala Huete Sonia Grande | Voitto |
| Goya-palkinto | Paras lavastus | Gerardo Vera | Voitto |
| Goya-palkinto | Paras maskeeraus ja kampaus | Gregorio Ros Antonio Panizza | Voitto |
| Goya-palkinto | Paras tuotantopäällikkö | Angélica Huete | Voitto |
| Goya-palkinto | Paras ohjaus | Fernando Trueba | Ehdokkuus |
| Goya-palkinto | Paras miespääosa | Antonio Resines | Ehdokkuus |
| Goya-palkinto | Paras naissivuosa | Loles León | Ehdokkuus |
| Goya-palkinto | Paras naissivuosa | Rosa María Sardá | Ehdokkuus |
| Goya-palkinto | Paras miessivuosa | Jorge Sanz | Ehdokkuus |
| Goya-palkinto | Paras alkuperäinen käsikirjoitus | Manuel Ángel Egea Carlos López | Ehdokkuus |
| Goya-palkinto | Paras alkuperäinen musiikki | Antoine Duhamel | Ehdokkuus |
| Goya-palkinto | Paras kuvaus | Javier Aguirresarobe | Ehdokkuus |
| Goya-palkinto | Paras leikkaus | Carmen Frías | Ehdokkuus |
| Goya-palkinto | Paras äänitys | Santiago Thévenet Dominique Hennequin | Ehdokkuus |
| Goya-palkinto | Parhaat erikoistehosteet | Emilio Ruiz del Río | Ehdokkuus |
| Fotogramas de Plata -palkinto | Paras naisnäyttelijä elokuvassa | Penélope Cruz | Voitto |
| Fotogramas de Plata -palkinto | Paras miesnäyttelijä elokuvassa | Antonio Resines | Voitto |
| Fotogramas de Plata -palkinto | Paras miesnäyttelijä elokuvassa | Santiago Segura | Ehdokkuus |
| Unión de Actores y Actrices -palkinto | Paras pääosa elokuvassa | Penélope Cruz | Voitto |
| Unión de Actores y Actrices -palkinto | Paras sivuosa elokuvassa | Rosa María Sardá | Ehdokkuus |
| Turia-palkinto | Paras naisnäyttelijä | Neus Asensi | Voitto |
| Euroopan elokuvapalkinto | Paras naispääosa | Penélope Cruz | Ehdokkuus |
| Kultainen karhu (Berliinin elokuvajuhlat) | Paras elokuva | Fernando Trueba | Ehdokkuus |
| Kultainen India Catalina (Cartagenan elokuvajuhlat) | Paras kuvaus | Javier Aguirresarobe | Voitto |
| Kultainen India Catalina (Cartagenan elokuvajuhlat) | Paras elokuva | Fernando Trueba | Ehdokkuus |
| Parhaan kuvauksen palkinto (Peñíscolan komediaelokuvajuhlat) | Parhaan kuvauksen palkinto (Peñíscolan komediaelokuvajuhlat) | Javier Aguirresarobe | Voitto |
| Lumina-palkinto (Santa Barbaran elokuvajuhlat) | Paras kuvaus | Javier Aguirresarobe | Voitto |
Aiheesta muualla

Unelmiesi tyttö Internet Movie Databasessa (englanniksi)
Unelmiesi tyttö Elonet.
Unelmiesi tyttö AllMoviessa. (englanniksi)
Uncharted 2: Among Thieves

| Uncharted 2: Among Thieves |
| --- | --- |

Kehittäjä:  Naughty Dog
Julkaisija:  Sony Computer Entertainment
Jakelija:  PlayStation Now
Ohjaaja:  Bruce Straley
Suunnittelija:  Neil Druckmann Richard Lemarchand
Käsikirjoittaja:  Amy Henning Neil Druckmann Josh Scherr
Säveltäjä:  Greg Edmonson
Pelisarja:  Uncharted
Pelimoottori:  Uncharted Engine 2.0
Julkaistu:  NA 13. lokakuuta 2009AUS 15. lokakuuta 2009EU 16. lokakuuta 2009
Lajityyppi:  toimintaseikkailu, kolmannen persoonan ammuntapeli
Pelimuoto:  yksinpeli, moninpeli
Ikäluokitus:  BBFC: 15 ESRB: T  Virheellinen ESRB-arvo OFLC: 15+ OFLC: 16+ PEGI: 16
Alusta:  PlayStation 3   PlayStation 4
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK  : 
Uncharted 2: Among Thieves on Naughty Dogin kehittämä ja Sony Computer Entertainmentin julkaisema toimintaseikkailupeli, joka on  julkaistu vuonna 2009 PlayStation 3:lle. Peli on jatko-osa Uncharted: Drake's Fortune -pelille.
Pelaaminen

Among Thieves sisältää uusia pelimekaniikkoja kuten hiiviskelyelementtejä, ja se vaihtaa kiipeilymekaniikan vapaammaksi. Päähenkilö Nathan ”Nate” Drake voi myös kääntää ja asettaa joitain esineitä käyttääkseen niitä suojanaan tulitaisteluissa. Pelissä ei ole yhtään lataustaukoa.
Natella on pelissä myös pimeämpi puolensa, ja hän oppii ymmärtämään mikä tekee hänestä varkaan (Among Thieves, suom. varkaiden joukossa). Pelin ohjaaja Bruce Straleyn mukaan vihollisten tekoäly on päivitetty vastaamaan pelin uusia hiiviskelyelementtejä. Vihollisilla on uudenlainen näkösysteemi, ja jotkut viholliset ovat muita viisaampia. Nähtyään vilauksen Natesta, osa vihollisista voi kuvitella nähneensä harhoja. ”Viisaammat” viholliset tutkivat asiaa tarkemmin, jolloin pelaaja voi kuitenkin käyttää hyödykseen hiljaista väijytyshyökkäystä. Viholliset avaavat tulen vasta nähtyään Naten selvästi. Viholliset ovat myös interaktiivisempia ympäristöjen kanssa ja he seuraavat Natea tämän kiipeillessä ja hyppiessä rotkojen yli.
Uusien pelielementtien lisäksi myös pelimoottoria on paranneltu sopivammaksi PlayStation 3:lle. Kehittäjäyhtiö Naughty Dogin oli tarkoitus hyödyntää Cell-prosessorin SPU-yksiköitä maksimaalisesti, ja yhtiön arveluiden mukaan he hyödynsivät sitä noin 30 % pelisarjan ensimmäisen osan aikana. Elokuussa 2009 selvisi, että peli hyödyntää lähes 100 % prosessorin SPU-yksiköistä, luoden peliin realistisemmat ympäristöt ja animaatiot.
Pelaaminen > Moninpeli

Among Thieves sisältää enimmillään kymmenen pelaajaa tukevan verkkomoninpelin. Lisäksi pelissä on kolme pelaajaa kattava pelimuoto, jossa yksi pelaaja ottaa päähenkilö Nathan Draken roolin, ja kaksi muuta pelaajaa jonkun toisen pelin sankarihahmoista. Ryhmä voi suorittaa joko ammunta-, tasohyppely-, tai tiimityötehtäviä. Muut pelaajat voivat myös elvyttää pelitoverinsa mikäli heitä haavoitetaan tai napataan.
Kymmenen pelaajaa tukevan moninpelin periaate on yksinkertaisempi. Pelaajat jaetaan kahteen viiden hengen ryhmään, roistoihin ja sankareihin. ryhmät voivat suorittaa taisteluita erilaisissa pelityypeissä.
Vastaanotto

Peli on saanut GameSpotin arvostelussa arvosanaksi 9.5/10. Kriittikiä peli sai suojautumismekanismista ahtaissa paikoissa.
Peli on saanut IGN:n arvostelussa arvosanaksi 9.5/10.
Metacritic-kerääjäsivustolla pelillä on 96/100 pistettä.
Äänirooleissa

| 0 | 1 | 2 |
| --- | --- | --- |
|  Nolan North  | … |  Nathan ”Nate” Drake   |
|  Emily Rose  | … |  Elena Fisher   |
|  Claudia Black  | … |  Chloe Frazer    |
|  Richard McGonagle  | … |  Victor ”Sully” Sullivan   |
|  Robin Atkin Downes  | … |  Tenzin   |
|  Steve Valentine  | … |  Harry Flynn   |
|  Rene Auberjonois  | … |  Karl Schäfer   |
|  Graham McTavish  | … |  Zoran Lazarevic   |
|  Gregory Myhre  | … |  Jeff   |
Aiheesta muualla

Uncharted 2: Among Thieves MobyGamesissa (englanniksi)
Pelin virallinen sivusto
Pelin virallinen, suomenkielinen sivusto[vanhentunut linkki]
Pelin kehittäjän, Naughty Dogin virallinen sivusto
Nathan ampumassa vihollista, joka käyttää suojanaan kilpeä.
Labyrintti – Aavikkokokeet

| Labyrintti – Aavikkokokeet> Maze Runner: The Scorch Trials |
| --- | --- |

Ohjaaja:  Wes Ball
Käsikirjoittaja:  T. S. Nowlin
Perustuu:  James Dashnerin romaaniin Maze Runner II – Poltettu maa
Tuottaja:   Ellen Goldsmith-Vein  Wyck Godfrey  Marty Bowen  Lee Stollman 
Säveltäjä:  John Paesano
Kuvaaja:  Gyula Pados
Leikkaaja:  Don Zimmerman
Pääosat:   Dylan O’Brien  Kaya Scodelario  Thomas Brodie-Sangster  Dexter Darden  Giancarlo Esposito  Alexander Flores  Aidan Gillen  Ki Hong Lee  Jacob Lofland  Barry Pepper  Rosa Salazar  Lili Taylor  Alan Tudyk  Patricia Clarkson 
Valmistustiedot
Valmistusmaa:  Yhdysvallat
Tuotantoyhtiö:   Gotham Group  Temple Hill Entertainment 
Levittäjä:  InterCom Netflix Disney+
Ensi-ilta:   2015-09-1818. syyskuuta 2015 (Yhdysvallat)  
Kesto:  131 minuuttia
Alkuperäiskieli:  englanti
Budjetti:  61 milj. dollaria
Tuotto:  312 milj. dollaria
Edeltäjä:  Labyrintti
Seuraaja:  Labyrintti – Tappava lääke
Aiheesta muualla
IMDb 
Elonet
AllMovie
Infobox OKNimi-testi OK: 
Labyrintti – Aavikkokokeet (engl. Maze Runner: The Scorch Trials) on vuonna 2015 ensi-iltansa saanut dystooppinen tieteistoimintaelokuva, jonka on ohjannut Wes Ball. Se on jatko-osa vuonna 2014 julkaistulle elokuvalle Labyrintti. Elokuvasarjan kolmas osa, Labyrintti – Tappava lääke, sai ensi-iltansa alkuvuodesta 2018.
Näyttelijät

| 0 | 1 | 2 |
| --- | --- | --- |
|  Dylan O’Brien  | … |  Thomas   |
|  Kaya Scodelario  | … |  Teresa   |
|  Thomas Sangster  | … |  Newt   |
|  Ki Hong Lee  | … |  Minho   |
|  Dexter Darden  | … |  Frypan    |
|  Aidan Gillen  | … |  Janson   |
|  Giancarlo Esposito  | … |  Jorge   |
|  Nathalie Emmanuel  | … |  Harriet   |
|  Jacob Lofland  | … |  Aris   |
|  Walton Goggins  | … |  Lawrence   |
|  Katherine McNamara  | … |  Sonya   |
|  Barry Pepper  | … |  Vince   |
|  Rosa Salazar  | … |  Brenda   |
|  Lili Taylor  | … |  Mary Cooper   |
|  Alan Tudyk  | … |  Marcus   |
|  Patricia Clarkson  | … |  Ava Paige   |
Lemmenhotelli

Lemmenhotelli voi tarkoittaa seuraavia:
Lemmenhotelli (saks. Ein Toller Einfall), saksalainen elokuva vuodelta 1932
Lemmenhotelli (saks. Das Stundenhotel von St.Pauli), saksalainen elokuva vuodelta 1970
Lemmenhotelli (saks. Das Liebes-Hotel in Tirol), saksalainen elokuva vuodelta 1978
Lemmenhotelli (engl. Hotel de Love), australialainen elokuva vuodelta 1996
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lemmenhotelli”, voi hakea sivunnimihaulla, laajalla sivunnimihaulla tai tekstihaulla.